钦定古今图书集成/明伦汇编/官常典/第627卷 > 买住
## 钦定古今图书集成/明伦汇编/官常典/第627卷 > 买住

按《广东通志》：“买住，蒙古人，为韶州路同知，以廉介闻。
至正十二年，郴寇陷乐昌，遂攻韶州。买住跃马开门，
身先士卒，大破群贼，俘戮千馀人。越二旬，贼再至，又帅兵拒战，大败之，遂复乐昌、乳源，郡赖以完。寻督兵
出剿馀党，时已有疾，众劝之还，买住厉声曰：‘大丈夫
当以死报国，今群盗方起，安能高枕家中，死儿女手
耶’”竟战死，无以敛，郡人义而祀之。